Johan Rudolph Thiele

Johan Rudolph Thiele (30. jaanuar 1736, Lippe, Vestfaal, Saksamaa – 30. jaanuar 1815) oli saksa päritolu Taani raamatutrükkal ja kirjastaja.

1748. aastal tuli Thiele Kopenhaagenisse, kus asus tööle trükkalina. 1771. aastal abiellus ta trükkal Thomas Larsen Borupi lese Rebeccaga (neiupõlvenimega Buck) ning omandas seeläbi Borupi trükikoja Valkendorfsgades. Ta laiendas ettevõtet sedavõrd, et see kandis Thiele nime 1937. aastani. 

Borupi ajal trükkis trükikoda pamflette, laule ja pilte. Thiele käe all hakkas see trükkima ka ajakirjandust, sealhulgas populaarseid väljaandeid nagu Politisk og Physisk Magazin ja Kiøbenhavns Aftenpost, samuti raamatuid. Thiele kogus sel viisil märkimisväärse varanduse. Pärast naise surma abiellus ta veel kaks korda ja elas üle kõik oma naised. 1813. aastal läks Taani riik aga pankrotti ning kaasnenud majanduskriis tegi vaeseks ka Thiele.

 Viited 

 Kirjandus 
 Harald Ilsøe, Bogtrykkerne i København, 1996
 Just Mathias Thiele, Af mit Livs Aarbøger
 C. Nyrop, Den danske Boghandels Historie, kd II
 Nordisk Boghandler-Tidende, kd V, lk 239 jj; kd XI, lk 49
 Skandinavisk Bogtrykker-Tidende, 1871, lk 33 jj; 1875, lk. 23, 26, 38
 Bogvennen, 1894, lk 35 jj

Kategooria:Taani inimesed
Kategooria:Saksamaa inimesed
Kategooria:Trükkalid
Kategooria:Kirjastajad
Kategooria:Sündinud 1736
Kategooria:Surnud 1815